Ágios Ilías (Arkadia)

Ágios Ilías (), antiikin Mainalos (, myös , ; ), on vuori Peloponnesoksen niemimaalla Kreikassa. Sen korkeus on noin  metriä.

Ágios Ilías -vuori sijaitsee Arkadian alueyksikössä linnuntietä noin 11 kilometriä itään Megalópolin kaupungista. Sen nykyinen nimi ”Pyhä Elias” viittaa vuoren huipulla olevaan profeetta Elialle omistettuun kappeliin. Vuoren pohjoisrinteessä on toinen kappeli.

 Historia 

Antiikin Mainalos-vuori sai nimensä Arkadian kuningas Lykaonin pojasta Mainaloksesta kreikkalaisessa mytologiassa. Vuorta pidettiin kaikkien arkadialaisten kantaisän Arkaksen hautapaikkana.

Antiikin aikana Mainaloksen huipulla oli temppeli, jonka rauniot ovat nykyisen kirkon vieressä. Se mainitaan usein Athene Soteiran ja Poseidonin temppeliksi, jonka Pausanias sanoo nähneensä.Pausanias: Kreikan kuvaus 8.44.4. Toisaalta kyseinen temppeli on sijoitettu myös Víglan (antiikin Boreion?) huipulle idemmäksi. Mainalos oli myös Panin kultin keskus, ja siksi tämä tunnettiin myös nimellä ”Mainaloksen jumala”.Ovidius: Fasti 4.650. Vuorta pidettiin myös Artemiille mieluisana metsästyspaikkana.

Antiikin aikana vuori muodosti Mantineian ja Tegean alueiden länsirajan. Sen ympärillä ollut Arkadian alue tunnettiin nimellä Mainalia. Vuoren pohjoispuolella sijaitsi Artemis Lykoatiksen pyhäkkö ja oletettavasti koillisrinteessä stadion ja hippodromi, joita käytettiin Mainaloksen kisoissa. Niitä järjestettiin oletettavasti Arkaksen kunniaksi. Vuoren pohjoispuolella sijaitsi Lykaian eli Lykoan kaupunki, kaakkoispuolella Asea ja länsipuolella Peraitheis. Jossakin vuoren lähellä sijaitsi Mainaloksen kaupunki.

Roomalaiset kirjailijat käyttivät Mainaloksen nimeä synonyyminä koko Arkadialla, ja nimestä johdettuja adjektiiveja Maenalius ja Maenalis synonyyminä arkadialaisille. Samalla tavalla selittyvät runoilijoiden ilmaukset Maenalii versus (paimenlaulut),Vergilius: Eclogae 8.21. Maenalis ora (Arkadia),Ovidius: Fasti 3.84. Maenalis nympha (”Mainaloksen nymfi”, Carmenta)Ovidius: Fasti 1.634. sekä Maenalis Ursa ja Maenalia Arctos (”Mainaloksen karhu”, Ursa major).Ovidius: Tristia 3.11.8, Fasti 2.192.

Nykyisin Mainaloksen nimi on yhdistetty virheellisesti Arkadian korkeimpaan vuoreen Maínalo-vuoreen, joka sijaitsee kuitenkin 25 kilometriä pohjoisempana. Virheellisen nimeämisen alkuperänä ovat varhaiset eurooppalaiset matkailijat, jotka pyrkivät tunnistamaan antiikin paikkoja.

 Lähteet 

Luokka:Kreikan vuoret
Luokka:Trípoli